Noah Pallas

Noah Pallas (s. 9. helmikuuta 2001 Helsinki) on suomalainen jalkapalloilija, joka edustaa Veikkausliigassa pelaavaa AC Oulua. Pallas on pelipaikaltaan vasen laitapuolustaja.

Seurajoukkueet 
Pallas on Käpylän Pallon kasvatti, josta hän siirtyi FC Hongan kautta AC Ouluun kaudeksi 2022. KäPa:n ja Hongan Akatemian riveissä Pallas ehti pelata kausilla 2019–2021 yhteensä 46 ottelua Kakkosessa.

Pallas teki debyyttinsä Veikkausliigassa 24. huhtikuuta 2022 AC Oulun vierastappioon päättyneessä ottelussa IFK Mariehamnia vastaan. Ensimmäisellä kaudellaan Pallas pelasi yhteensä 23 liigaottelua. Ensimmäisen maalinsa Veikkausliigassa hän teki runkosarjan päätöskierroksen kamppailussa 11. syyskuuta 2022, kun AC Oulu kaatoi HIFK:n Bolt Arenalla peräti maalein 1–6.

Maajoukkue 
Pallas ei ole saanut tililleen juniorimaaotteluita, mutta A-maajoukkueen mukaan hänet kutsuttiin tammikuussa 2023 harjoitusotteluihin Ruotsia ja Viroa vastaan loukkaantuneen Tuomas Ollilan tilalle. Debyyttinsä hän teki 0–1-tappioon päättyneessä ottelussa Viroa vastaan 12. tammikuuta 2023. Hän pääsi myös kentälle EM-karsintaottelussa San Marinoa vastaan.

Lähteet